Диана Войт

Диана Войт (чын аты – Диана Фаритовна Исхакова) (11-сентябрь 1989, Фрунзе, Кыргызстан) – кыргызстандык спортчу, ишкер жана коомдук ишмер.

 Өмүр баяны 
2011-жылы Диана Борис Ельцин атындагы Кыргыз-орус славян университетинин юриспруденция адистигин аяктаган. 2011–2012-жылдары “Лоренц” эл аралык юридикалык фирмасында, 2012–2014-жылдары Кыргыз Республикасынын Президентине караштуу Башкаруу академиясынын “Юриспруденция” кафедрасында окутуучу, 2014–2015-жылдары “Bishkek International School” эл аралык мектебинде юрист болуп эмгектенген.

2016-жылы ишкердикте карьерасын баштап, 2023-жылга карата Бишкекте 5 филиалы жана Алматыда 1 филиалы бар “La Letty”эл аралык эпиляция студиясы тармагын түптөгөн.

2020-жылдан тартып BOSWomen, SELFmama, V Balance эл аралык аялдар бизнес форумдарында баяндамачы болуп келет.

2022-жылдын 20-сентябрында Кыргыз Республикасынын Экономика министрлигинин “Жылдын ишкер айымы–2022” дипломун алган.

2022-жылдан бери Кыргыз Республикасынын Чыгармачыл өнөр жай ассоциациясынын мүчөсү.

Жашоону системалаштыруу боюнча практикумдун автору.


 Спорттук карьерасы 
2022-жылы 170 смге чейинки фитнес-бикини категориясында бодибилдинг боюнча Amateur Olympia India эл аралык чемпионатын жеңип алган жана алдыдагы турнирлерге профессионалдар арасында катышууга укук берген IFBB PRO лига картасынын ээси болгон.

Лыжа тебүүнү да жакшы көрөт. 2022-жылдын январь айында Кыргызстандын туусун көтөрүп, улуттук кийимчен лыжа тепкен видеосу Кыргызстанда укмуштай популярдуу болгон.

 Жеке жашоосу 
2014-жылы турмуш курган. 2017-жылы төрөлгөн уулдун энеси.

 Эскертүүлөр 

Категория:Инсандар:Кыргызстан
Категория:Спортчулар